Ninsorile din ultimele zile, bucuria turiștilor. Sezonul de schi s-ar putea prelungi până de Paște la Rânca și în Poiana Brașov
Sezonul de schi s-ar putea prelungi cel puțin până de Paște, după ninsorile abundente din ultimele zile. La Rânca stratul de zăpadă a crescut cu 20 de centimetri, iar în Poiana Brașov atinge din nou 30 de centimetri. Administratorii pârtiilor au pus imediat tunurile de zăpadă în funcțiune, iar turiștii nu au întârziat să apară. „Schi de primăvară, este excelent!”, spune unul dintre turiștii ajunși, zilele acestea, în Poiana Brașov.